આ યાત્રામાં ગણ્યા ગાંઠ્યા અધિકારીઓ અને કાર્યકરો સિવાય ભાજપના નેતાઓની સૂચક ગેરહાજરી જોવા મળી રહી છે. ખાસ કરીને સાંસદો અને ધારાસભ્યો જેવા મહત્વનો હોદ્દો ધરાવનારા પક્ષના નેતાઓ પણ એકતા યાત્રામાં ગેરહાજર રહેતા હોવાની ફરિયાદો ઉઠી છે. જ્યારે અમદાવાદમાં શરૂ થયેલી એકતા યાત્રામાં ભાજપના બે સાંસદો કિરીટ સોલંકી અને સરદાર ફિલ્મમાં સરદારનો રોલ કરનારા પરેશ રાવલ જ હાજર રહ્યા નહોતા, જેની ગંભીર અને સૂચક નોંધ લેવાઇ હતી. આમ, સરકાર અને સંગઠન વચ્ચે ફરી એકવાર સંકલનનો અભાવ સામે આવ્યો હતો અને હવે પીએમ મોદી દ્વારા સ્ટેચ્યુ ઓફ યુનિટીના અનાવરણ શો પહેલાં જ એકતાયાત્રાના ફલોપ શોથી બચવા સરકાર અને તંત્ર દોડતા થયા છે તો, ભાજપના વફાદાર નેતાઓને સંગઠન શકિત વધારવા અને જાહેરમાં આવા ક્ષતિઓ સામે ના આવે તેનું ધ્યાન રાખવા સૂચનાઓ પણ અપાઇ હોવાનું જાણવા મળે છે.